
PL x 8/2020

	
	
	


A V I Z

asupra proiectului de Lege pentru ratificarea celui de-al şaselea Protocol adiţional, semnat la Skopje, la 12 iunie 2019, la Acordul privind Forţa Multinaţională de Pace din Europa de Sud-Est, semnat la Skopje, la 26 septembrie 1998
În conformitate cu prevederile art.94 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea celui de-al şaselea Protocol adiţional, semnat la Skopje, la 12 iunie 2019, la Acordul privind Forţa Multinaţională de Pace din Europa de Sud-Est, semnat la Skopje, la 26 septembrie 1998, trimis cu adresa                 nr. PL x 8 din 3 februarie 2020, înregistrat sub nr.4c-13/33 din 4 februarie 2020.
Potrivit dispoziţiilor art.75 din Constituţia României, republicată, şi ale art.91 alin. (8) pct. 1 din Regulamentul Camerei Deputaţilor, republicat, Camera Deputaţilor este primă Cameră sesizată.
În temeiul prevederilor art.61 din Regulamentul Camerei Deputaţilor, republicat, Comisia a dezbătut inițiativa legislativă menţionată mai sus, în şedinţa din       10 februarie 2020.
Membrii Comisiei au examinat iniţiativa legislativă supusă avizării, expunerea de motive, decretul Președintelui României nr. 51 din 28.01.2020, hotărârea Consiliului Suprem de Apărare a Țării nr. 88 din 14.08.2019 şi avizul favorabil al Consiliului Legislativ nr.18 din 14.01.2020.
În urma dezbaterilor s-a hotărât, cu unanimitate de voturi, avizarea favorabilă a proiectului de lege, în forma transmisă Comisiei juridice, de disciplină şi imunităţi de către Biroul Permanent. 

Iniţiativa legislativă  face parte din categoria legilor ordinare.

